CELEX: 62019CA0790
Language: lt
Date: 2021-09-02 00:00:00
Title: Byla C-790/19: 2021 m. rugsėjo 2 d. Teisingumo Teismo (antroji kolegija) sprendimas byloje (Curtea de Apel Braşov (Rumunija) prašymas priimti prejudicinį sprendimą) Parchetul de pe lângă Tribunalul Braşov / LG, MH (Prašymas priimti prejudicinį sprendimą – Finansų sistemos apsauga nuo jos panaudojimo pinigams plauti ir teroristams finansuoti – Direktyva (ES) 2015/849 – Direktyva 2005/60/EB – Pinigų plovimo nusikaltimas – Pagrindinio nusikaltimo vykdytojo atliktas plovimas („savų pinigų plovimas“))

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/21
            
         
      2021 m. rugsėjo 2 d. Teisingumo Teismo (antroji kolegija) sprendimas byloje (Curtea de Apel Braşov (Rumunija) prašymas priimti prejudicinį sprendimą) Parchetul de pe lângă Tribunalul Braşov / LG, MH
      
      (Byla C-790/19) (1)
      
      (Prašymas priimti prejudicinį sprendimą - Finansų sistemos apsauga nuo jos panaudojimo pinigams plauti ir teroristams finansuoti - Direktyva (ES) 2015/849 - Direktyva 2005/60/EB - Pinigų plovimo nusikaltimas - Pagrindinio nusikaltimo vykdytojo atliktas plovimas („savų pinigų plovimas“))
      (2021/C 431/21)
      Proceso kalba: rumunų
      
         Prašymą priimti prejudicinį sprendimą pateikęs teismas
      
      
         Curtea de Apel Braşov
      
      
         Šalys pagrindinėje byloje
      
      
         Kita proceso šalis: Parchetul de pe lângă Tribunalul Braşov
      
      
         Kaltinamieji: LG, MH
      
         dalyvaujant: Agenţia Naţională de Administrare Fiscală – Direcţia Generală Regională a Finanţelor Publice Braşov
      
      
         Rezoliucinė dalis
      
      2005 m. spalio 26 d. Europos Parlamento ir Tarybos direktyvos 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui 1 straipsnio 2 dalies a punktas turi būti aiškinamas taip, kad pagal jį nedraudžiami nacionalinės teisės aktai, kuriuose numatyta, kad pinigų plovimo nusikaltimas, kaip jis suprantamas pagal šią nuostatą, gali būti padarytas nusikalstamos veiklos, iš kurios gauti atitinkami pinigai, vykdytojo.
      
         (1)  OL C 54, 2020 2 17.